Ilustračné foto: NR SR. Zdroj: TA3 / David Duducz (ilu)
Vznikla strana Slovenský patriot, zrušené boli Strana tolerancie a spolunažívania a Strana mladých ľudí. Zanikli strany NAJ – Nezávislosť a Jednota, ako aj Most-Híd a SMK, ktorých predstavitelia sa stali súčasťou nového maďarského projektu Aliancia.
Vyplýva to z informácií, ktoré poskytol tlačový odbor Ministerstva vnútra SR. Momentálne chcú na Slovensku vzniknúť tri politické strany. Ide o subjekty Hnutie za zdravé Slovensko, Alternatíva pre Slovensko a Rómska strana. Oznámenie o zbieraní podpisov zverejnili na webstránke ministerstva vnútra.
Na Slovensku funguje vyše 160 politických strán a hnutí, z toho vyše 90 je v likvidácii. Zakladatelia strany musia vyzbierať aspoň 10-tisíc podpisov, odovzdať ich ministerstvu a požiadať o registráciu. Ak splnia všetky zákonné podmienky, ministerstvo vnútra stranu zaregistruje.
-red2-
SKSPRAVY